નોટબંધી પછી જન ધન ખાતાનો જબદસ્ત રીતે અયોગ્ય રીતે ઉપયોગ થયો. તપાસમાં ખબર પડી કે બેંક અધિકારીઓ દરેક બેંકના જન ધન ખાતાઓનો ઉપયોગ કાળા નાણાંને સફેદ કરવા માટે કરી રહ્યા હતા. દરેક બેંકના ઓછામાં ઓછા 10 ટકા ખાતાનો આ રીતે ગેરકાનૂની ઉપયોગ કરવામાં આવ્યો છે. બેંગલુરુની વિજયનગરમાં આવેલી રાષ્ટ્રીય બેંક એક જન ધન ખાતામાં અચાનક જ 2 લાખ રૂપિયા આવી ગયા. આ ખાતામાં પહેલા ખાલી 500 રૂપિયા જ હતા. જ્યારે ખાતા ગ્રાહક આ રૂપિયા લેવા આવ્યો તો તેને પરત મોકલી દેવામાં આવ્યો. પછી આ ખાતામાંથી 2.30 લાખ રૂપિયા અન્ય કોઇ ખાતામાં નાખવામાં આવ્યા.